Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: a 160/1999. (XI. 19.) Korm. rendelethez
Paragraph Index: 123

c) Szakmai törzsanyag ca) A kémiai tantárgycsoport Az atomok szerkezete, az atomszerkezet vizsgálatának kísérleti módszerei. A radioaktív bomlások és a bomlásokat kísérő sugárzások kölcsönhatása az anyaggal. Periodikus sajátságok, a periódusos rendszer. Az elemcsoportok általános és összehasonlító jellemzése. A különböző kötésfajták és az általuk meghatározott tulajdonságok. A molekulaszerkezet vizsgálatának kísérleti módszerei. A fémkomplexek képződése és kémiai tulajdonságai. A fémionok képződése és kémiai tulajdonságai. Az izoméria jelensége, fajtái, szerepe és jelentősége a kémiában. Sztereokémia. A termodinamikai potenciálfüggvények és változásaik a különböző fizikai és kémiai folyamatokban. Fázisegyensúlyok. A kémiai reakciók kinetikája. A transzportjelenségek elméleti alapjai és gyakorlati alkalmazásaik. Az elektrokémia alapjelenségei, analitikai és ipari alkalmazásai. Elektron és ionvezetés vizsgálata biológiai rendszerekben. Elektrokémiai jelenségek biológiai alkalmazása. Az ionasszociációs és az elektronátviteli reakciókra alapozott mennyiségi analitikai eljárások. A spektrokémiai analitikai módszerek. A nagyműszeres analitikai módszerek alapelvei és analitikai alkalmazásaik. A nukleáris méréstechnika és a nukleáris mérésekre alapozott vizsgálómódszerek. Az elválasztási módszerek fizikai kémiai alapjai, analitikai és ipari alkalmazásaik. Kromatográfia. A szénatom elektronszerkezete. Szerves vegyületek kötéstípusa, elektroneltolódási jelenségek. A szerves vegyületek reakciótípusai, reakció mechanizmusok. Szénhidrogének típusai, előállításuk és reakcióik. Szén—oxigén egyszeres kötést tartalmazó vegyületek. Halogén-, nitrogén- és széntartalmú vegyületek. 1999/104. szám Karbonsavak és származékaik. Oxovegyületek. Heterociklusos vegyületek. Aminosavak, peptidek, fehérjék. Nukleinsavak és szénhidrátok. Alkaloidok, izoprenoidok és szteroidok. Szerves kémiai módszerek a gyógyszerkutatásban: a „lead-generálás” és a „lead-optimalizálás”. A kolloid állapot, diszperziós, makromolekulás és asszociációs kolloidok. Makromolekulás rendszerek tulajdonságai és vizsgálati módszerei. A vegyipar nyersanyagai, energiaellátása, műveletei. A szervetlen vegyipar fontosabb eljárásai. Szerves vegyipari alapanyagok, átmeneti és végtermékek előállítása. Környezetvédelem: hulladékkezelés és hulladékgazdálkodás. cb) Az orvosi tantárgycsoport Az élő szervezetek felépítő anyagai, szerveződési szintjei és működésének törvényei. Az élő szervezet tulajdonságainak átörökítési mechanizmusa, molekuláris alapjai. Az emlős állati szervezetet felépítő szövetek sajátságai. Az emberi szervek, szervrendszerek felépítése és működése ép körülmények között: — a vér összetétele és funkciói, — a keringési és légzési rendszer, — az emésztés, felszívódás rendszere, — a kiválasztás rendszere, — a nemi szervek, — az idegrendszer, — a támasztó és mozgásrendszer, — a hormonrendszer és — az immunrendszer. Az emberi szervek működésének megváltozása kóros körülmények között. Az élő rendszerek felépítésének, működésének molekuláris alapjai. Az intermedier anyagcsere fontosabb reakciói és ezek szabályozása. A biokémiai folyamatok szabályozása. Kóros reakciók létrejöttének molekuláris alapjai. Az emberi szervezet kórfolyamatainak osztályozása, létrejöttének fizikai, kémiai, biológiai okai. Degeneratív elváltozások és jellemző tulajdonságai. Gyulladásos reakciók jellegzetességei. Daganatok osztályozása és jellemző tulajdonságai. A kórokozó baktériumok biológiája, pathogenitási tulajdonságai. Baktériumok diagnosztikai célú vizsgálati módszerei, antibiotikum rezisztencia kimutatása. Pathogén vírusok tulajdonságai, kimutatási lehetőségei. Klinikai farmakológia, farmakokinetika. A gyógyszerkutatás és a gyógyszerkipróbálás hazai szabályai. Egészségügyi tevékenységek kapcsán előforduló fertőzések eredete, ezek ellenőrzésének és megelőzésének módszerei. A laboratóriumi diagnosztika felosztása, tevékenységi területei, szervezeti rendszere. A diagnosztikus célú laboratóriumi vizsgálatok számítógépes információáramlási kérdései. A laboratóriumi vizsgálatok preanalitikai fázisának hibaforrásai, ezek elhárítása. Minőség-ellenőrzés, minőségbiztosítás elvei és gyakorlata, a standardizálás. Szervezési, gazdálkodási kérdések az orvosi laboratóriumban. A gyógyászati és diagnosztikai eszközökre vonatkozó EU direktívák, különös tekintettel az in vitro alkalmazásokra. A klinikai kémiai vizsgálatok főbb területei, meghatározási elvei, készülékei: — ionmérések, — vérgázok mérése, — metabolit mérések, — fehérjék, fehérjefrakciók mérése és elválasztása, — lipidek és lipidszármazékok mérése, — enzimaktivitás meghatározások elvei, hormon, gyógyszerszint mérése. A mérési adatok értékelése: — méréstechnikai alapfogalmak, — mérési adatok feldolgozásának elvi módszerei, — az automatika és szabályozástechnika alkalmazása az érintett vizsgálati eszközöknél, — a biomatematikai statisztika alkalmazása. Az orvostechnikai eszközök típusai és alkalmazásuk. Háziorvosi, kis laboratóriumokban, illetve a beteg által végzett klinikai kémiai vizsgálatok eszközei, alkalmazásuk korlátossága. Szárazkémiai eljárások elvei, eszközei, hibalehetőségei. Hematológiai laboratóriumi diagnosztika alapjai, eszközei. Véralvadási diagnosztika alapjai, eszközei. Radioaktív izotópok in vivo diagnosztikai alkalmazása. A betegvizsgálat általános menete, a fizikális vizsgálat alapján megállapítható fontosabb tünetek és az orvos által leszűrt eredmények értékelése. A laboratóriumi vizsgálatok indikációjának klinikai szempontjai. A laboratóriumi leletek értékelésének klinikai szempontjai. Életveszéllyel járó állapotokban elvégzendő laboratóriumi vizsgálatok, ezek eredményei. Kapcsolattartás a klinikus és a laboratórium között (eredményközlés, konzultatív tevékenység, reklamációk, etikai kérdések kezelése, új módszerek bevezetése, értékelése, laboratóriumok részvétele kliniko-farmakológiai vizsgálatokban). Számítógépes kórházi informatikai rendszerek felépítési elvei és működtetésük. 1999/104. szám A diagnosztikai laboratórium kapcsolódása a kórházi információs rendszerhez, adatátvitel, minta, betegazonosítás, adatvédelem. A laboratóriumon belüli számítógépes rendszerek, minta és információáramlás a laboratóriumon belül, laboratóriumi automaták on line kapcsolásának lehetőségei. Gyakrabban előforduló mérgező anyagok kémiai sajátságai és biológiai hatásai. Analitikai módszerek a toxikológiában, élő és élettelen szervezetből nyert mintán elvégezhető analitikai vizsgálatok. Gyakoribb mérgezések gyors kimutatási módszerei, életmentő beavatkozások mérgezésekben. Gyógyszerszint monitorozás farmako-kinetikai alapjai, módszerei, eszközei. A szakmai törzsanyagot megalapozó tananyagból a tanórával megszerzendő szakmai tanulmányi munkaegységek száma legalább 97.

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes